Dudley DeGroot

Dudley Sargent DeGroot (født 10. november 1899 i Chicago, Illinois død 5. mai 1970) var en amerikansk sportsutøver og trener, i hovedsak i amerikansk fotball. Han var hovedtrener for Washington Redskins i National Football League (NFL) fra 1944 til 1945 hvor han hadde et sammenlagresultat på 14–5–1; seierprosenten på .737 er høyest i lagets historie for hovedtrenere med en full sesong. DeGroot var også hovedtrener for Santa Barbara State College—nå University of California, Santa Barbara (1926–1928), San Jose State University (1932–1939), University of Rochester (1940–1943), West Virginia University (1948–1949) og University of New Mexico (1950–1952), med et sammenlagtresultat på 117–67–9 i college football. Han var også hovedtrener for Los Angeles Downs i All-America Football Conference (AAFC) fra 1946 til 1947 og deltok i de olympiske leker 1924 i Paris.

DeGroot ble olympisk mester i rugby union under OL 1924 i Paris. Han var med på det amerikanske laget som vant rugby union. Det var kun tre lag som deltok i turneringen som ble avviklet i perioden 1. til 17. mai 1924. Det amerikanske laget vant begge sine kamper, de beseiret Romania med 39–0 og de slo Frankrike med 17–3. 

Som hovedtrener for Washington Redskins i Washington, D.C. sikret DeGroot divisjonstittelen i Eastern Division og nådde NFL Championship Game hvor de tapte 15–14 mot Cleveland Browns.

 OL-medaljer 
 1924  Paris - 16px|Gull Gull i rugby union  USA

 Eksterne lenker 


Kategori:Rugbyspillere fra USA
Kategori:Olympiske mestere for USA
Kategori:Medaljevinnere under Sommer-OL 1924
Kategori:Deltakere for USA under Sommer-OL 1924
Kategori:Rugbyspillere under Sommer-OL 1924
Kategori:Personer fra Chicago
Kategori:Centere i amerikansk fotball
Kategori:Hovedtrenere for Washington Redskins
Kategori:Vannpolospillere fra USA